寄歐陽永叔謫夷陵
作者：謝伯初
朝代：宋

paragraphs: 江流無險似瞿塘，滿峽猿聲斷旅腸。
萬里可堪入謫宦，經年應合鬢成霜。
長官衫色江波綠，學士文華蜀錦張。
異域化爲儒雅俗，遠民爭識校讎郎。
才如夢得多爲累，情似安仁久悼亡。
下國難留金馬客，新詩傳與竹枝娘。
典辭懸待修青史，諫草當來集皂囊。
莫謂明時暫遷謫，便將纓足濯滄浪。